**Zadarska županija**, Božidara Petranovića 8, Zadar, OIB: 56204655363, zastupana po županu Božidaru Longinu, dipl.ing. (u daljnjem tekstu: Davatelj financijskih sredstava potpore)

i

**Udruga, adresa, OIB ( )** koju zastupa Predsjednik/ca \_\_\_\_\_\_\_\_\_\_\_\_(u daljnjem tekstu: Korisnik) sklopili su

**UGOVOR**

**o dodjeli financijskih sredstava potpore za Potporu \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Članak 1.**

Na temelju provedenog Javnog poziva udrugama u sektoru poljoprivrede, ribarstva i zaštite životinja Zadarske županije za 2024. godinu u okviru raspoloživih sredstava na poziciji *Potpore udrugama u poljoprivredi i ruralnom razvoju* Upravnog odjela za poljoprivredu, ribarstvo i EU fondove, KLASA: 320-03/24-01/1, URBROJ: 2198-14/1-24-2 od 8, veljače 2024. godine (u daljnjem tekstu: Poziv) i Odluke o odobravanju potpora, KLASA: 320-03/24-01/1, URBROJ:2198-01-24-od \_\_\_\_\_ 2024. godine, Davatelj financijske potpore će isplatiti Korisniku na teret sredstava osiguranih u proračunu Zadarske županije za 2024. godinu, aktivnost A3601-03 Potpore udrugama u poljoprivredi i ruralnom razvoju, u novcu iznos od **\_\_\_\_\_\_ (slovima: \_\_\_\_\_\_\_\_\_\_\_\_\_)** za financijsku potporu programu/projektu pod nazivom ***\_\_\_\_\_\_\_\_\_\_\_\_\_\_\_\_*** (u daljnjem tekstu program), s rokom izvršenja programa do 31. prosinca 2024. godine.

**Članak 2.**

Sredstva iz članka 1. ovog Ugovora mogu se koristiti isključivo za provedbu programa sukladno uvjetima iz Poziva i sukladno Obrascu za prijavu programa s pripadajućom dokumentacijom koju je Korisnik dostavio prijavljujući se na Poziv.

**Članak 3.**

Isplata sredstava iz članka 1. ovog Ugovora izvršit će se jednokratno i to u roku od 45 dana od dana sklapanja ugovora o dodjeli potpore na IBAN Korisnika: **HR\_\_\_\_\_\_\_\_\_\_\_\_\_\_,** otvoren kod banke \_\_\_\_\_\_\_\_\_\_\_\_.

**Članak 4.**

Radi kontrole namjenskog korištenja sredstava Korisnik se obvezuje da će Davatelju dostaviti izvješće o izvršenju programa koje treba sadržavati:

1. Opis ostvarenih aktivnosti u izvršenju programa
2. Financijsko izvješće uz dokumentiranje svih troškova, i to:

* za bezgotovinska plaćanja- preslike računa koji glase na Korisnika te pripadajući izvod
* za gotovinska plaćanja - preslike računa koji glase na Korisnika, preslike isplatnica iz blagajne i blagajničkog izvješća
* ostalu dokumentaciju – putni nalozi s pripadajućim prilozima, dokumenti na temelju kojih su obavljana plaćanja (ugovori, sporazumi, obračuni honorara) i sl.

1. priloge vezane uz izvršenje projekta/programa.

Korisnik podnosi izvješće najkasnije **30 dana** nakon isteka roka predviđenog za završetak programa.

**Članak 5.**

Davatelj pridržava pravo kontinuiranog praćenja i vrednovanja izvršenja projekta/programa Korisnika iz članka 1. ovog Ugovor.

**Članak 6.**

Korisnik se obvezuje pravodobno izvijestiti Davatelja o eventualnim objektivnim smetnjama tijekom realizacije programa koje onemogućuju ili bitno mijenjaju opseg, vrstu planiranih aktivnosti, izvršenje programa u ugovorenom roku ili u planiranim stavkama proračuna, kako bi se mogle ugovoriti izmjene ugovornih obveza.

**Članak 7.**

Izmjene ugovornih obveza Korisnik može zatražiti najkasnije 30 dana prije isteka roka izvršenja programa. Svaka izmjena ugovornih obveza treba biti zatražena i odobrena u pisanom obliku.

Manje izmjene ugovora o kojima je dovoljno obavijestiti Davatelja bez obveze sklapanja Dodatka ugovora su: zamjena člana projektnog tima, promjena bankovnog računa Korisnika, promjena adrese ili drugih kontakata Korisnika, male promjene projekta koje ne utječu na njegov opseg i cilj, produženje trajanja programa manje od 6 mjeseci.

Zahtjev za prenamjenu dijela sredstava i/ili za produženje roka provedbe programa više od roka iz stavka 2. ovog članka Korisnik dostavlja Davatelju u pisanom obliku s obrazloženjem i s prijedlogom novog obrasca proračuna provedbe programa.

Davatelj ima pravo ne odobriti prenamjenu dijela sredstava i/ili produženje roka provedbe programa ukoliko se time bitno mijenja sadržaj i priroda programa ili ako zahtjev nema utemeljenje u objektivnim razlozima za prenamjenu i/ili produženje roka provedbe programa.

**Članak 8.**

Ako Davatelj utvrdi da Korisnik:

- nije realizirao program utvrđen proračunom projekta i ovim Ugovorom,

- nije utrošio sva odobrena sredstva,

- sredstva nije namjenski koristio,

- iz neopravdanih razloga nije podnio izvještaj u propisanom roku iz članka 4. ovog Ugovora, zahtjevom će tražiti od Korisnika povrat sredstava koji je dužan najkasnije u roku 45 dana od dana primitka zahtjeva, sukladno uputama Davatelju vratiti sva neutrošena sredstva te nenamjenski utrošena sredstva. Ukoliko Korisnik ne vrati sredstva u propisanom roku Zadarska županija će povećati dospjele iznose dodavanjem zatezne kamate.

**Članak 9.**

Ako Davatelj utvrdi da Korisnik nije ispunio ugovorne obveze, uskratit će pravo na financijsku potporu projekata i programa Korisnika u sljedećoj proračunskoj godini.

**Članak 10.**

Davatelj ne snosi odgovornost, neposrednu ili posrednu, za štete proizašle iz bilo koje aktivnosti Korisnika u provedbi ugovorenog programa.

**Članak 11.**

Ugovorne strane će sve sporove u provedbi ovog Ugovora rješavati sporazumno, u protivnom ugovara se nadležnost Općinskog suda u Zadru.

**Članak 12.**

Ovaj Ugovor sastavljen je u dva (2) istovjetna primjerka, od kojih jedan (1) primjerak zadržava Korisnik, a jedan (1) primjerak Davatelj financijske potpore.

**Članak 13.**

Ovaj Ugovor stupa na snagu danom potpisivanja obje ugovorne strane.

KLASA: 320-03/24-01/1

URBROJ: 2198-01-24-\_\_

Zadar, \_\_\_\_\_\_\_\_\_\_\_\_\_\_

**ZADARSKA ŽUPANIJA Udruga**

**zastupana po**

**županu Božidaru Longinu, dipl.ing.**

**predsjednik/ca Udruge**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_